ປັກກິ່ງ ຕ້ອງປັບຕົວ ເຂົ້າກັບ ການຂົ່ມຂູ່ ກໍ່ການຮ້າຍ ຂອງພວກລັດອິສລາມ
ຈີນ ໄດ້ຮັບຮອງກົດໝາຍໃໝ່ ທີ່ອະນຸຍາດໃຫ້ ສົ່ງທະຫານ ໄປຕ່າງປະເທດ ໃນການປະຕິບັດ ພາລະກິດຕໍ່ຕ້ານ ການກໍ່ການຮ້າຍ.
ກຸ່ມຫົວຮຸນແຮງລັດອິສລາມ ໄດ້ເປີດເຜີຍວິດີໂອຕອນໜຶ່ງໃນຕົ້ນ ເດືອນນີ້ ຂົ່ມຂູ່ຄັກແນ່ວ່າ ຈະທຳການໂຈມຕີຢູ່ໃນດິນແດນປະເທດ ຈີນ ບັນດານັກວິເຄາະກ່າວວ່າ ໃນຂະນະທີ່ ຈີນ ພະຍາຍາມທີ່ຈະຂະຫຍາຍອິດທິພົນໃນເອເຊຍກາງ, ຕາເວັນອອກກາງ ແລະ ອາຟຣິກາ ນັ້ນ, ປະຊາຊົນຂອງພວກເຂົາເຈົ້າ ແມ່ນມີຄວາມສ່ຽງຢ່າງຍິ່ງ ຕໍ່ໄພຂົ່ມຂູ່ກໍ່ການຮ້າຍ ແລະ ປັກກິ່ງ ຕ້ອງປັບຕົວເຂົ້າກັບການຕອບໂຕ້ ຂອງພວກເຂົາ ນັກຂ່າວວີໂອເອ Henry Ridgwell ມີລາຍງານຈາກ ລອນດອນ ປະເທດ ອັງກິດ, ເຊິ່ງ ພຸດທະສອນ ຈະນຳລາຍ ລະອຽດມາສະເໜີທ່ານ ວິດີໂອທີ່ວ່ານີ້ ໄດ້ສະແດງໃຫ້ເຫັນຊົນເຜົ່າ ວີເກີ ຂອງ ຈີນ ກຳລັງຕໍ່ສູ້ໃຫ້ກັບກຸ່ມຫົວຮຸນ ແຮງ IS ໃນ ອີຣັກ ພວກເຂົາ ຂົ່ມຂູ່ວ່າຈະກັບຄືນສູ່ບ້ານ ແລະ ຂ້າຄົນ ພວກນັກວິເຄາະກ່າວວ່າ ການໂຄສະນາຊວນເຊື່ອແມ່ນສ່ວນໜຶ່ງໃນຄວາມພະຍາຍາມ ຂອງພວກລັດອິສລາມ ທີ່ຈະຕໍ່ສູ້ຄືນເຖິງແມ່ນຈະຜ່າຍແພ້ຢ່າງໜັກໃນ ອີຣັກ ແລະ ຊີເຣຍ ກໍຕາມ ທ່ານ Rafaello Pantucci ຈາກສະຖາບັນ Royal United Services ກ່າວວ່າ ວິດີໂອດັ່ງກ່າວ ໄດ້ເຮັດໃຫ້ສຳນຶກເຫັນການປະຫັດປະຫານໂດຍ ປັກກິ່ງ ຕໍ່ຊົນເຜົ່າມຸສ ລິມກຸ່ມນ້ອຍ ວີເກີ ໃນແຂວງ Xinjiang ທີ່ຕັ້ງຢູ່ພາກຕາເວັນຕົກຂອງປະເທດ ຈີນ ຄວບຄຸມການເຂົ້າເຖິງພາກພື້ນດັ່ງກ່າວຢ່າງເຄັ່ງຄັດ ຈຶ່ງເຮັດໃຫ້ຢືນຢັນລາຍງານການ ໂຈມຕີໃສ່ສະຖານທີ່ດັ່ງກ່າວ ໄດ້ຍາກ ທ່ານ Pantucci ກ່າວວ່າ ພວກລັດອິສລາມອາດຈະເປັນສັດຕູໂດຍທົ່ວໄປ, ແຕ່ມັນກໍບໍ່ມີການປະສານງານກັນ ລະຫວ່າງ ຈີນ ກັບພັນທະມິດທົ່ວໂລກທີ່ຕໍ່ສູ້ກັບກຸ່ມດັ່ງກ່າວຫຼາຍປານໃດ, ອີງຕາມການ ກ່າວຂອງນັກວິເຄາະ ທ່ານ Mathieu Duchatel ຜູ້ທີ່ໄດ້ລົມກັບວີໂອເອທາງ Skype ຈາກນະຄອນຫຼວງ ປາຣີ ທ່ານ Mathieu Duchatel ຈາກສະພາ ຢູໂຣບ ຮັບຜິດຊອບ ກ່ຽວ ກັບ ການພົວພັນ ຕ່າງປະເທດກ່າວວ່າ ໃນຕົ້ນເດືອນນີ້, ປະທານປະເທດ ຈີນ ທ່ານ ສີ ຈິ່ນຜິງ ໄດ້ເປັນເຈົ້າ ພາບຕ້ອນຮັບບັນ ດາຜູ້ນຳຂອງຊົນເຜົ່າກຸ່ມນ້ອຍໃນ ປັກກິ່ງ ເພື່ອສົ່ງເສີມພາບພົດຂອງຄວາມສາມັກຄີ ຂອງບັນດາຊົນເຜົ່າ ແຕ່ກຸ່ມສິດທິມະນຸດ ໄດ້ກ່າວຫາ ຈີນ ວ່າບຽດບຽນປະຊາຊົນ ຊົນເຜົ່າ ວີເກີ ຈີນ ໄດ້ຕອບໂຕ້ຄືນ ດ້ວຍການກ່າວຫາປະເທດຕາເວັນຕົກວ່າໃຊ້ມາດ ຕະຖານສອງໜ້າ ທ່ານ Mathieu Duchatel ກ່າວວ່າ ຈີນ ໄດ້ຮັບຮອງກົດໝາຍໃໝ່ທີ່ອະນຸຍາດໃຫ້ສົ່ງທະຫານໄປຕ່າງປະເທດ ໃນການປະ ຕິບັດພາລະກິດຕໍ່ຕ້ານການກໍ່ການຮ້າຍ ແຕ່ການເຮັດວຽກຄຽງຂ້າງທັງກອງກຳລັງປະ ເທດຕາເວັນຕົກ ຫຼື ຣັດເຊຍ ຕໍ່ຕ້ານພວກລັດອິສລາມນັ້ນ ເບິ່ງຄືວ່າຈະບໍ່ເກີດຂຶ້ນ ທ່ານ Mathieu Duchatel ກ່າວວ່າ ທ່ານ Duchatel ກ່າວວ່າ ວິທີການນັ້ນອາດມີການປ່ຽນແປງ ເວລາປະຊາຊົນ ຈີນ ມີຄວາມສ່ຽງຕໍ່ການກໍ່ການຮ້າຍຢູ່ໃນທົ່ວໂລກຫຼາຍຂຶ້ນ